Document ID: 31998R2490

KOMMISSIONENS FORORDNING (EF) Nr. 2490/98 af 18. november 1998 om ændring af forordning (EF) nr. 1981/98 vedrørende gennemførelsesbestemmelser til Rådets forordning (EØF) nr. 1765/92 for så vidt angår jordudtagning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 1624/98 (2), særlig artikel 12, og
ud fra følgende betragtninger:
I Kommissionens forordning (EF) nr. 762/94 (3), senest ændret ved forordning (EF) nr. 1981/94 (4), er der fastsat gennemførelsesbestemmelser til forordning (EØF) nr. 1765/92 for så vidt angår jordudtagning; det fastsættes bl.a., at de udtagne arealer i to år forud for ansøgningen skal have været dyrket af ansøgeren; ved Kommissionens forordning (EF) nr. 1981/98 blev denne betingelse ophævet;
af hensyn til klarheden bør anvendelsesområdet for nævnte ændring præciseres;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
I artikel 2 i forordning (EF) nr. 1981/98 indsættes følgende som sidste punktum:
»Den anvendes for jordudtagning vedrørende produktionsåret 1999/2000 og efterfølgende produktionsår.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 18. september 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. november 1998.

Labels: 17
19
6